ທ່ານເລຂາທິການໃຫຍ່ ຫງວຽນຟູຈ້ອງ ຕ້ອນຮັບຫົວຫນ້າບັນດາອົງການທູຕານຸທູດອາຊຽນ
ທ່ານເລຂາທິການໃຫຍ່ ຫງວຽນຟູຈ້ອງ
ຕ້ອນຮັບຫົວຫນ້າບັນດາອົງການທູຕານຸທູດອາຊຽນ
ທີ່ການຕ້ອນຮັບດຳເນີນໃນຕອນບ່າຍວັນທີ 23/1 ຢູ່ ສຳນັກງານສູນກາງພັກ, ທ່ານເລຂາທິການໃຫຍ່ ຫງວຽນຟູຈ້ອງ ຢືນຢັນວ່າ: ປີ 2017 ແມ່ນປີສຳຄັນ ດ້ວຍຫລາຍເຫດການໃຫຍ່, ແມ່ນໂອກາດສະເຫລີມສະຫລອງ 50 ປີແຫ່ງການຈັດຕັ້ງ ແລະ ປີທີ 2 ປະຊາຄົມ ອາຊຽນ ນຳເຂົ້າເຄື່ອນໄຫວ. ນັບແຕ່ເມື່ອເຂົ້າຮ່ວມປະຊາຄົມມາຮອດປະຈຸບັນ, ຫວຽດນາມ ຍາມໃດກໍພະຍາຍາມ ແລະ ຢັ້ງຢືນໄດ້ບົດບາດ, ການປະກອບສ່ວນຢ່າງຕັ້ງຫນ້າຂອງຕົນສຳລັບການພັດທະນາຂອງປະຊາຄົມ. ແນວທາງ, ນະໂຍບາຍສະເຫມີຕົ້ນສະເຫມີປາຍຂອງພັກ ແລະ ລັດ ຫວຽດນາມ ຍາມໃດເພື່ອສັນຕິພາບ, ມິດຕະພາບ, ການຮ່ວມມື ແລະ ພັດທະນາໃນພາກພື້ນ ແລະໃນໂລກ, ໃນນັ້ນ ມີຄວາມເອົາໃຈໃສ່ເປັນພິເສດເຖິງການພັດທະນາສຳຄັນທຸກດ້ານກັບບັນດາປະເທດສະມາຊິກຂອງປະຊາຄົມອາຊຽນ. ທ່ານເລຂາທິການໃຫຍ່ ຫງວຽນຟູຈ້ອງ ປາດຖະຫນາວ່າ ໃນປີ ຫວຽດນາມ ເປັນເຈົ້າພາບຈັດຕັ້ງກອງປະຊຸມສຸດຍອດ APEC 2017, ບັນດາປະເທດສະມາຊິກ ຈະສະຫນັບສະຫນູນຢ່າງຕັ້ງຫນ້າເພື່ອໃຫ້ຫວຽດນາມ ສຳເລັດບົດບາດປະເທດເຈົ້າພາບຂອງຕົນ ເພື່ອປະກອບສ່ວນຍົກສູງອິດທິພົນຊື່ສຽງ ແລະ ທີ່ຕັ້ງບົດບາດຂອງ ອາຊຽນ ໃນເວທີສາກົນ. ເນື່ອງໃນໂອກາດປີໃຫມ່ປີລະກາ 2017, ທ່ານເລຂາທິການໃຫຍ່ ຫງວຽນຟູຈ້ອງ ສົ່ງຄຳອວຍພອນປີໃຫມ່ເຖິງການນຳ ແລະ ປະຊາຊົນບັນດາປະເທດ ອາຊຽນ, ອວຍພອນໃຫ້ບັນດາອົງການທູຕານຸທູດຍາດໄດ້ ຜົນງານຫລາຍຢ່າງໃນປີ 2017, ອວຍພອນໃຫ້ປະຊາຄົມ ອາຊຽນ ພັດທະນາຢ່າງບໍ່ຢຸດຢັ້ງ ແລະ ເຕີບໃຫຍ່, ອວຍພອນສາຍພົວພັນລະຫວ່າງບັນດາປະເທດສະມາຊີກ ອາຊຽນ ນຳກັນ ແລະ ກັບຫວຽດນາມ ແລະ ໂລກດຳລົງຊີວິດໃນສັນຕິພາບ, ມີຄວາມຜາສຸກ.
(ແຫຼ່ງຄັດຈາກ VOV)